MT
17.7.2023
Il-Ġurnal Uffiċjali tal-Unjoni Ewropea
C 252/35
— tikkundanna lil Campine għall-ispejjeż ta’ dawn il-proċeduri u tal-proċeduri quddiem il-Qorti Ġenerali.
Aggravji u argumenti prinċipali Permezz tal-ewwel aggravju, il-Kummissjoni ssostni li l-Qorti Ġenerali żbaljat fil-liġi meta sabet li l-Kummissjoni kisret l-Artikolu 266(1) TFUE billi rrifjutat li tħallas lil Campine u Campine Recycling (iktar ’il quddiem “Campine”) interessi moratorji għall-ħlas tardiv bir-rata REFI tal-BĊE b’żieda ta’ 3,5 %, meta, fil-11 ta’ Diċembru 2019, il-Kummissjoni ħallset lura l-ammont tat-tnaqqis tal-multa li Campine kienet ħallset proviżorjament skont id-Deċiżjoni tal-Kummissjoni C(2017) 900 final (1), tat-8 ta’ Frar 2017, dwar proċedura għall-applikazzjoni tal-Artikolu 101 TFUE (Każ AT.40018 – Riċiklaġġ tal-batteriji tal-karozza), fl-implimentazzjon tas-sentenza tal-Qorti Ġenerali tas-7 ta’ Novembru 2019 fil-Kawża T-240/17 għall-perijodu bejn id-data tal-ħlas provviżorju u l-ħlas lura tal-ammont.
Insostenn tal-ewwel aggravju, il-Kummissjoni ssostni: (i) li l-Qorti Ġenerali żbaljat fil-liġi meta sabet li l-kundizzjonijiet għal azzjoni għad-danni ġew issodisfatti (l-ewwel parti tal-ewwel aggravju); (ii) li l-Qorti Ġenerali żbaljat fil-liġi billi applikat b’mod ħażin il-liġi tal-Unjoni fuq l-interessi applikabbli biex jiġu osservati sentenzi li jannullaw jew inaqqsu multi ta’ kompetizzjoni (it-tieni parti tal-ewwel aggravju); (iii) li l-Qorti Ġenerali żbaljat meta sabet li l-Kummissjoni kisret l-Artikolu 266(1) TFUE billi ma ħalsitx interessi moratorji fl-ammont sostnut minn Campine (it-tielet parti tal-ewwel aggravju); (iv) li s-sentenza taħt appell tmur kontra l-ġurisprudenza qabel is-sentenza Printeos (ir-raba’ parti tal-ewwel aggravju); (v) li l-Qorti Ġenerali żbaljat meta sabet li l-effet ex tunc tas-sentenzi li jannullaw il-multi ta’ kompetizzjoni jinvolvu obbligu retroattiv biex iħallsu mill-ġdid il-multa qabel ma dawn jiġu kkanċellati (il-ħames parti tal-ewwel aggravju); (vi) li l-Qorti Ġenerali żbaljat meta sostniet li l-obbligu li tħallas interessi moratorji għall-ħlas tardiv mid-data tal-ħlas provviżorju ta’ multa li tnaqqset mill-Qorti Ġenerali ma tnaqqasx l-effett deterrenti ta’ dik il-multa (is-sitt parti tal-ewwel aggravju).
Jekk il-Qorti tiċħad l-ewwel aggravju, permezz tat-tieni aggravju tagħha, il-Kummissjoni ssostni li l-Qorti Ġenerali żbaljat fil-liġi meta sabet li l-Kummissjoni kellha tħallas interessi moratorji bir-rata REFI tal-BĊE b’żieda ta’ 3,5 %.
Permezz tat-tielet aggravju tagħha, il-Kummissjoni ssostni li l-Qorti Ġenerali żbaljat fil-liġi meta sabet li l-Kummissjoni kellha tħallas interessi komposti mid-data tal-ħlas lura parzjali tal-multa.
(1)
Deċiżjoni tal-Kummissjoni C(2017) 900 final tat-8 ta’ Frar 2017 dwar proċedimenti skont l-Artikolu 101 TFUE (Każ AT.40018 – Reċiklaġġ ta’ batterija tal-karozza).
Appell ippreżentat fid-19 ta’ Mejju 2023 minn SE mis-sentenza mogħtija mill-Qorti Ġenerali (Ir-Raba’ Awla) fit-8 ta’ Marzu 2023 fil-Kawża T-763/21, SE vs Il-Kummissjoni (Kawża C-309/23 P) (2023/C 252/39) Lingwa tal-kawża: l-Ingliż Partijiet Appellant: SE (rappreżentant: L. Levi, avukat)